stanford-oval/wikipedia huggingface dataset:
ทวีศิลป์ วิษณุโยธิน
ประวัติ

ทวีศิลป์ เป็นชาวตำบลในเมือง อำเภอเมือง จังหวัดนครราชสีมา เกิดเมื่อวันที่ 11 มิถุนายน 2508 บิดาชื่อ เว้งกวง แซ่โต๋ว มารดาชื่อ เพ็ญนภา มีพี่น้องทั้งหมด 5 คน โดยเป็นลูกคนที่ 2 เป็นน้องชายนาย ทวีศักดิ์ วิษณุโยธิน เจ้าของธุรกิจเอบีพี กรุ๊ป และเป็นพี่ชาย นายแพทย์ทวีชัย วิษณุโยธิน ผู้อำนวยการสำนักงานป้องกันควบคุมโรคที่ 9 นครราชสีมา และ รศ.นพ.ทวีโชค วิษณุโยธิน หัวหน้าสาขาวิชาออร์โธปิดิกส์ คณะแพทยศาสตร์ มหาวิทยาลัยขอนแก่น และนางสาวระวีวรรณ วิษณุโยธิน ครอบครัวมีอาชีพค้าขาย เปิดร้านโชห่วยอยู่หน้าตลาดเทศบาล 2 จังหวัดนครราชสีมา บิดาประสบอุบัติเหตุจนต้องตัดขา ทุกคนในบ้านจึงช่วยทำงาน รวมถึงทวีศิลป์ที่ต้องช่วยเลี้ยงหมู พับถุงขาย กรอกน้ำกรด ทำขนมผิง ฯลฯ
เขาจบการศึกษาระดับประถมศึกษาที่โรงเรียนอนุบาลนครราชสีมา ระดับมัธยมศึกษาที่โรงเรียนบุญวัฒนา จบการศึกษาระดับปริญญาตรีจากคณะแพทยศาสตร์ มหาวิทยาลัยขอนแก่น โดยเป็นการสอบโควตา หลังจากเรียนจบแพทยศาสตรบัณฑิต จากมหาวิทยาลัยขอนแก่นเมื่อปี 2532 เริ่มทำงานที่โรงพยาบาลจิตเวช นครราชสีมา เป็นเวลา 2 ปี หลังจากนั้นก็ได้เข้าเรียนที่สถาบันจิตเวชศาสตร์สมเด็จเจ้าพระยา และได้เข้าทำงาน ณ ที่ดังกล่าว และทำหน้าที่สอนนักศึกษาแพทย์ไปด้วย
จนปี 2537 ก็ตัดสินใจไปเรียนต่อเพิ่มเติมที่ มหาวิทยาลัยอิลลินอยส์แอทชิคาโก ชิคาโก สหรัฐอเมริกา ทางด้านประสาทจิตเวชศาสตร์ ช่วงที่อยู่ที่โรงพยาบาลสมเด็จเจ้าพระยา เริ่มทำหน้าที่ตอบคำถามเรื่องจิตเวชผ่านสื่อต่าง ๆ เช่นรายการล้อมรั้วด้วยรักทางวิทยุ INN รายการโทรทัศน์หลายรายการ ซึ่งเป็นส่วนหนึ่งที่ผลักดันให้เขาเป็นที่รู้จักของคนทั่วไป
จนราวปี  พ.ศ. 2546 – 2547 มีข้าราชการอาวุโส สังกัดกระทรวงสาธารณสุขให้ย้ายมาอยู่กับทางกระทรวงสาธารณสุข เริ่มจากการเป็นโฆษกกรมสุขภาพจิต แล้วขึ้นเป็นผู้อำนวยการสำนักสุขภาพจิตและสังคม พร้อมดำรงตำแหน่งโฆษกกระทรวงสาธารณสุข ดำรงตำแหน่ง ผู้อำนวยการสถาบันสุขภาพจิตเด็กและวัยรุ่นราชนครินทร์ (2552-2556) และผู้อำนวยการสถาบันกัลยาณ์ราชนครินทร์ (2556-2560)
วันที่ 1 มีนาคม พ.ศ. 2560 ดำรงตำแหน่ง ผู้อำนวยการสถาบันจิตเวชศาสตร์สมเด็จเจ้าพระยา
วันที่ 30 มีนาคม พ.ศ. 2561 ดำรงตำแหน่ง สาธารณสุขนิเทศก์ (นายแพทย์ทรงคุณวุฒิ) สำนักงานปลัดกระทรวง กระทรวงสาธารณสุข จากนั้นวันที่ 26 มีนาคม พ.ศ. 2563 ได้รับการแต่งตั้งให้ดำรงตำแหน่งโฆษก ศบค.ในวันที่ 1 ตุลาคม พ.ศ. 2565 ได้รับการโปรดเกล้าแต่งตั้งเป็นรองปลัดกระทรวงสาธารณสุข และเป็นแพทย์ที่ โรงพยาบาลสมิติเวช สุขุมวิท กระทั่งวันที่ 6 ตุลาคม 2566 นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข ได้ลงนามในคำสั่งกระทรวงสาธารณสุข ที่ 1454/2566 แต่งตั้งให้นายแพทย์ทวีศิลป์ เป็นรักษาราชการแทนอธิบดีกรมการแพทย์แผนไทยและการแพทย์ทางเลือก โดยให้มีผลตั้งแต่วันที่ 9 ตุลาคม 2566 จนกว่าจะมีพระบรมราชโองการโปรดเกล้าฯ หลังจากเมื่อวันที่ 3 ตุลาคม 2566 ที่ประชุมคณะรัฐมนตรีมีมติให้เห็นชอบนายแพทย์ทวีศิลป์ดำรงตำแหน่งแทนตำแหน่งที่ว่างเนื่องจากเกษียณอายุราชการ
ด้านชีวิตส่วนตัว สมรสกับวิไลรัตน์ วิษณุโยธิน  เป็นกุมารแพทย์ มีบุตรด้วยกัน 2 คน ชื่อ ธรรศและธนวินท์
เครื่องราชอิสริยาภรณ์

ทวีศิลป์ วิษณุโยธิน ได้รับพระราชทานเครื่องอิสริยาภรณ์ ดังนี้
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2557 –  เหรียญจักรพรรดิมาลา (ร.จ.พ.)
ผลงาน

[ต้องการอ้างอิง]
U-life สายด่วนสุขภาพจิต ออกอากาศครั้งแรกทาง UBC ต่อมาเป็น TNN24 ปี2543-2554 โดยมูลนิธิโรงพยาบาลสมเด็จเจ้าพระยาในพระราชูปถัมภ์ฯ
Health Station รายการสดออกอากาศทาง ITV
อมยิ้ม ออกอากาศทาง ไทยทีวีช่อง3
ผลงาน > ภาพยนตร์

| ปี | เรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2546 | องค์บาก | หมอศักดิ์ | รับเชิญ |  |
| 2551 | ช็อกโกแลต | หมอรักษาเชน | รับเชิญ |  |
คุณครูเย็นชากับนักเรียนสุดซ่า

สำหรับละครโทรทัศน์ญี่ปุ่น ดูที่ ห้องเรียนราชินี (ละครโทรทัศน์ญี่ปุ่น)
| คุณครูเย็นชากับนักเรียนสุดซ่า |
| --- | --- |

ประเภท: ดราม่า
กำกับโดย: อี ดงยุน
แสดงนำ: โก ฮยอนจอง คิม ฮยางกี ชอน โบกึน คิม แซรอน ซอ ชินแอ อี ยองยู
ผู้ประพันธ์เพลง: จี พยอนควอน
จำนวนตอน: 16
การผลิต
สถานที่ถ่ายทำ:  เกาหลีใต้
ออกอากาศ
เครือข่าย: เอ็มบีซี
ออกอากาศ: 12 มิถุนายน 2013 – 1 สิงหาคม 2013
การแสดงที่เกี่ยวข้อง
Joō no Kyōshitsu
คุณครูเย็นชากับนักเรียนสุดซ่า (เกาหลี: 여왕의 교실; อาร์อาร์: Yeowangui Kyosil) เป็นละครโทรทัศน์สัญชาติเกาหลีใต้ที่ลอกเลียนบทละครญี่ปุ่นด้วยการซื้อลิขสิทธิ์ นำแสดงโดย โค ฮย็อน-จ็องสร้างจากละครญี่ปุ่น ชื่อ ห้องเรียนราชินี (ละครโทรทัศน์ญี่ปุ่น) ออกอากาศทางช่องเอ็นทีวี ในปี ค.ศ. 2005 โดยมีเรื่องราวเกี่ยวกับคุณครูที่มีความเข้มงวดในอุดมคติและการสอนที่ไม่เหมือนใครในชั้นประถมปีที่ 6/3 ตลอดในปีการศึกษาของ ป.6/3 ของโรงเรียนประถมชานดึล ออกอากาศทุกวันพุธและวันพฤหัสบดีเวลา 21:55 ทางช่องเอ็มบีซี ตั้งแต่วันที่ 12 มิถุนายน จนถึง 1 สิงหาคม ค.ศ. 2013 จำนวน 16 ตอน
เนื้อเรื่อง

มา ยอจิน (โก ฮยอนจอง) เป็นครูประจำชั้น ป.6 จอมเฮี้ยบของโรงเรียนประถมชานดึล โซล เด็กนักเรียนทั้ง 24 คนต้องเผชิญกับครูคนใหม่ที่เล่าลือกันว่าคือแม่มดและเป็นครูผู้สร้างกฏระเบียบที่ไม่เหมือนใครจนทำให้นักเรียน ป.6/3 ถึงกับขวัญหนีดีฝ่อ และพวกเขาต้องเผชิญกับครูมา ยอจิน ไปจนจบชั้นสุดท้ายของโรงเรียน
ข้อวิจารณ์

เนื่องจากซีรี่ย์เรื่องนี้ซื้อลิขสิทธิ์มาจากห้องเรียนราชินี (ละครโทรทัศน์ญี่ปุ่น) จึงมีข้อเปรียบเทียบและวิพากษ์วิจารณ์กับต้นฉบับ เช่น การพยายามลดความรุนแรงของบทละครลงเนื่องจากทางผู้ดำเนินงานตั้งใจจะให้เป็นซีรี่ย์ที่เด็กสามารถดูได้ซึ่งต่างกับทางญี่ปุ่น นอกจากนั้นนักแสดงเด็กยังใช้คนที่อายุ 14-15 ปี มาเล่นเป็นนักเรียนประถมศึกษาปีที่หก ในขณะที่ต้นฉบับใช้เด็กอายุ 11-12 ปี ด้านเพลงที่นักเรียนใช้แสดงในเรื่องนี้เป็นเพลง American Patrol ซึ่งมีความทันสมัยและผู้แต่ง เกล็น มิลเลอร์ เป็นชาวอเมริกัน ต่างกับของทางญี่ปุ่นที่ใช้เพลงของ ฌอร์ฌ บีแซ การ์เมน
นักแสดง > คณะครูในโรงเรียนประถมชานดึล

โก ฮยอนจอง รับบทเป็น มา ยอ-จิน
ยุน ยอจอง รับบทเป็น ยง ฮยอนจา (ผู้อำนวยการโรงเรียน)
อี กียอง รับบทเป็น ซง ยงมาน (รองผู้อำนวยการโรงเรียน)
จอง ซอกยอง รับบทเป็น กู จาซอง
ชเว ยุนยอง รับบทเป็น ยาง มินฮี
จิน คยอง รับบทเป็น จอง ฮวาชิน
ริคกี้ คิม รับบทเป็น จัสติน
นักแสดง > เด็กชั้นประถมศึกษาปีที่ 6/3 > ชาย

ชอน โบกึน รับบทเป็น โอ ดงกู
คัง ชานฮี รับบทเป็น คิม โดจิน
คิม จีฮุน รับบทเป็น คิม แทซอง
อี จีโอ รับบทเป็น ชา จองซู
คิม จีซอง รับบทเป็น คัง มินแจ
ซน ซองจุน รับบทเป็น ฮัน กุก
ฮยอน ซอกจุน รับบทเป็น อี ดงจิน
อิม เจโน รับบทเป็น จอง ซังแทค
ปาร์ค อูริม รับบทเป็น ควอน ฮยอกพิล
รยู อุยฮยอน รับบทเป็น โจ ยอนฮู
คิม ซังวู รับบทเป็น ปาร์ค คยองฮยอน
ยุน ฮเยซอง รับบทเป็น ยู ซอกฮวาน
คัง ฮยอนวุค รับบทเป็น ซน อินโบ
นักแสดง > เด็กชั้นประถมศึกษาปีที่ 6/3 > หญิง

คิม ฮยางกี รับบทเป็น ชิม ฮานา
คิม แซรอน รับบทเป็น คิม ซอฮยอน
ซอ ชินแอ รับบทเป็น อึน โบมิ
อี ยองยู รับบทเป็น โก นาริ
ชู เยจิน รับบทเป็น ฮัน ซอนยอง
จอง จีอิน รับบทเป็น ซอน ฮวาจอง
จอนปาร์ค อีจิน รับบทเป็น ยุน จีมิน
บยอน ซึงมี รับบทเป็น ฮวัง ซูจิน
คิม จองยอน รับบทเป็น อี ดาอิน
คัง จีวอน รับบทเป็น ชเว บิทนา
ยาง ฮเยคยอง รับบทเป็น คิม กายูล
ชิน อีจุน รับบทเป็น พี อึนซู
นักแสดง > ผู้ใหญ่

บยอน จองซู รับบทเป็น แม่ของนาริ
อี อาฮยอน รับบทเป็น แม่ของฮานา
คิม ยองพิล รับบทเป็น พ่อของฮานา
ยุน จีวอน รับบทเป็น ชิม ฮายุน (พี่สาวของฮานา)
นัม มยองรยอล รับบทเป็น คุณนายโอ
ซน คยองฮวา รับบทเป็น แม่ของโดจิน
อี ฮยอนคยอง รับบทเป็น แม่ของซอฮยอน
จอง ฮยอนซอก รับบทเป็น คิม ดงมิน (พ่อของซอฮยอน)
จอง กาฮยอน รับบทเป็น แม่ของดงกู
ฮง บูฮยาง รับบทเป็น แม่ของโบมิ
อี จองอึน รับบทเป็น แม่ของซอนยอง
โจ ซีแน รับบทเป็น แม่ของอินโบ
ปาร์ค ซองกยุน รับบทเป็น พ่อของแทซอง
โจ ตอกฮยอน รับบทเป็น ชเว ยองโฮ (กระทรวงศึกษาธิการ)
มุน คยองมิน รับบทเป็น มุน ชางจุน (กระทรวงศึกษาธิการ)
กลุ่มนักเรียนในชั้นป.6/3

ครูมา ยอจิน ได้จัดกลุ่มทั้งสิ้น 6 กลุ่ม ยกเว้นคิม โดจิน (มาเทอม 2)
| กลุ่ม | สมาชิกในกลุ่ม |
| --- | --- |

กลุ่ม 1: โก นาริ, ยุน จีมิน, ฮวัง ซูจิน, คิม กายูล

กลุ่ม 2: ชเว บิทนา, คัง มินแจ, ฮัน ซอนยอง, ซอน ฮวาจอง

กลุ่ม 3: คิม แทซอง, ยู ซอกฮวาน, พี อึนซู, อี ดงจิน

กลุ่ม 4: ซน อินโบ, ปาร์ค คยองฮยอน, อี ดาอิน, โจ ยอนฮู

กลุ่ม 5: จอง ซังแทค, ควอน ฮยอกพิล, ฮัน กุก, ชา จองซู

กลุ่ม 6: อึน โบมิ, ชิม ฮานา, คิม ซอฮยอน, โอ ดงกู
เพลง

| ลำดับ | ชื่อเพลง | Artist | ยาว |
| --- | --- | --- | --- |
| 1. | "The 2nd Drawer(두 번째 서랍)" | ซันนี่ | 3:45 |
| ลำดับ | ชื่อเพลง | Artist | ยาว |
| --- | --- | --- | --- |
| 1. | "Green Rain(초록비)" | ชายนี่ | 3:44 |
| ลำดับ | ชื่อเพลง | Artist | ยาว |
| --- | --- | --- | --- |
| 1. | "I Will Be Yours" | Inger Marie Gundersen | 4:42 |
| ลำดับ | ชื่อเพลง | Artist | ยาว |
| --- | --- | --- | --- |
| 1. | "Maybe Tomorrow" | รยออุค | 4:49 |
แหล่งข้อมูลอื่น

The Queen's Classroom official MBC website (เกาหลี)
The Queen's Classroom at MBC Global Media
กีฬารักบี้ยูเนียนในโอลิมปิกฤดูร้อน

| กีฬารักบี้ยูเนียนในโอลิมปิกฤดูร้อน |
| --- | --- |
สัญลักษณ์กีฬารักบี้ยูเนียน
หน่วยงาน: ดับบลิวอาร์
รายการ: 2 (ชาย: 1; หญิง: 1)
การแข่งขัน
 1896  1900  1904  1908  1912  1920   1924  1928  1932  1936  1948  1952 1956  1960  1964  1968  1972  1976 1980  1984  1988  1992  1996  2000 2004  2008  2012  2016  2020  2024 
  ผู้ที่ได้รับเหรียญรางวัล 
กีฬารักบี้ยูเนียนในโอลิมปิกฤดูร้อน เป็นกีฬาชิงเหรียญรางวัลของประเภทชายในกีฬาโอลิมปิกฤดูร้อนสมัยใหม่ โดยจัดแข่งขัน 4 ครั้งในการแข่งขัน 7 ครั้งแรก กีฬาดังกล่าวเปิดตัวครั้งแรกในปารีส 1900 ที่ประเทศเจ้าภาพชนะเหรียญทอง ต่อมาได้มีการนำเสนอในการแข่งขันที่ลอนดอน 1908 แอนต์เวิร์ป 1920 และ
ปารีส 1924
ไม่นานหลังจากการแข่งขันในปี ค.ศ. 1924 คณะกรรมการโอลิมปิกสากล (IOC) ได้ยกเลิกรักบี้ยูเนียนเป็นกีฬาโอลิมปิก ตั้งแต่นั้นมาก็มีความพยายามมากมายที่จะนำกีฬานี้กลับคืนสู่โปรแกรมโอลิมปิก ในเดือนตุลาคม พ.ศ. 2552 ไอโอซีได้ลงมติในการประชุมที่โคเปนเฮเกนเพื่อรวมกีฬารักบี้ 7 คนในโอลิมปิกฤดูร้อน 2016 ที่เมืองริโอเดจาเนโร รายการนี้เปิดตัวในเป็นกีฬาโอลิมปิกที่โอลิมปิกเยาวชนฤดูร้อน 2014
ประเภทชาย > ผลการแข่งขัน

| ปี | เข้าภาพ | ชิงเหรียญทอง> ทอง | ชิงเหรียญทอง> Score | ชิงเหรียญทอง> เงิน | ชิงเหรียญทองแดง> ทองแดง | ชิงเหรียญทองแดง> Score | ชิงเหรียญทองแดง> อันดับที่ 4 |
| --- | --- | --- | --- | --- | --- | --- | --- |
| 1900 Details |  ปารีส |  ฝรั่งเศส |  |  เยอรมนี  สหราชอาณาจักร | three nations entered | three nations entered | three nations entered |
| 1908 Details |  ลอนดอน |  ออสตราเลเซีย | 32–3 |  สหราชอาณาจักร | two nations entered | two nations entered | two nations entered |
| 1920 Details |  แอนต์เวิร์ป |  สหรัฐ | 8–0 |  ฝรั่งเศส | two nations entered | two nations entered | two nations entered |
| 1924 Details |  ปารีส |  สหรัฐ | 17–3 |  ฝรั่งเศส |  โรมาเนีย |  | three nations entered |
ประเภทชาย > ประเทศที่เข้าร่วมแข่งขัน

| ประเทศ | 00 | 08 | 20 | 24 | ปี |
| --- | --- | --- | --- | --- | --- |
|  ออสตราเลเชีย | – | 1 ! | – | – |  |
|  ฝรั่งเศส | 1 ! | – | 2 ! | 2 ! |  |
|  เยอรมนี | 2 ! | – | – | – |  |
|  สหราชอาณาจักร | 2 ! | 2 ! | – | – |  |
|  โรมาเนีย | – | – | – | 3 ! |  |
|  สหรัฐ | – | – | 1 ! | 1 ! |  |
| รวม | 3 | 2 | 2 | 3 |  |
ตารางสรุปเหรียญรางวัล

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ (USA) | 2 | 0 | 0 | 2 |
| 2 |  ฝรั่งเศส (FRA) | 1 | 2 | 0 | 3 |
| 3 |  ออสตราเลเชีย (ANZ) | 1 | 0 | 0 | 1 |
| 4 |  สหราชอาณาจักร (GBR) | 0 | 2 | 0 | 2 |
| 5 |  เยอรมนี (GER) | 0 | 1 | 0 | 1 |
| 6 |  โรมาเนีย (ROM) | 0 | 0 | 1 | 1 |
| รวม (6 ประเทศ) | รวม (6 ประเทศ) | 4 | 5 | 1 | 10 |
ปรับปรุง: โอลิมปิกฤดูร้อน 1924
ดูเพิ่ม

กีฬารักบี้ 7 คนในโอลิมปิก
กีฬารักบี้ 7 คนในโอลิมปิกเยาวชน
แหล่งข้อมูลอื่น

Rugby & The Olympic Games on IRB.com
Olympic Sports of the Past on olympic.org
Petition to get Rugby back to the Olympics on olympic-rugby.org
Guidelines on how to get rugby into the Olympics on UR7s.com
on RugbySevensGold2016.com
| ด ค กกีฬาในโอลิมปิก |
| --- | --- | --- |
| กีฬาฤดูร้อน |  กีฬาทางน้ำ ระบำใต้น้ำ  กระโดดน้ำ  ว่ายน้ำ  โปโลน้ำ  ยิงธนู  กรีฑา  แบดมินตัน  บาสเกตบอล บาสเกตบอล 3x3 แคนู  จักรยาน  ขี่ม้า  ฟันดาบ  ฮอกกี้  ฟุตบอล  กอล์ฟ  ยิมนาสติก สากล  แฮนด์บอล  ยูโด  ปัญจกีฬาสมัยใหม่  เรือพาย  รักบี้ 7 คน  เรือใบ  ยิงปืน  สเกตบอร์ด  ปีนหน้าผา  โต้คลื่น  เทเบิลเทนนิส  เทควันโด  เทนนิส  ไตรกีฬา  วอลเลย์บอล วอลเลย์บอลชายหาด  ยกน้ำหนัก  มวยปล้ำ  |  |
| กีฬาฤดูหนาว |  ทวิกีฬาฤดูหนาว  บอบสเล บอบสเล  สเกเลตัน  เคอร์ลิง  ฮอกกี้น้ำแข็ง  ลูช  สเกต สเกตลีลา  สเกตความเร็วระยะสั้น  สเกตความเร็ว  สกี สกีลงเขา  สกีข้ามทุ่ง  สกีลีลา  สกีนอร์ดิกผสม  สกีกระโดดไกล  สโนว์บอร์ด  |  |
| เพิ่มในปี 2026 |  สกีภูเขา  |  |
| เพิ่มในปี 2028 |  เบสบอล / ซอฟท์บอล  คริกเกต  แฟลกฟุตบอล  ลาครอส  สควอช  |  |
| กีฬาในอดีต |  แบสก์เปโลตา  มวยสากลสมัครเล่น  เบรกกิ้ง  โครเก็ต  เฌอเดอโปม  คาราเต้  ปัญจกีฬาทหารฤดูหนาว  โปโล  แร็กเก็ต  โรก  รักบี้ยูเนียน (15 คน)  ชักเย่อ  เรือยนต์  |  |
| กีฬาสาธิต |  อเมริกันฟุตบอล  ออสเตรเลียนฟุตบอล  แบนดี้  โบว์ลิง  บุโด  สกีคนพิการ  เครื่องบินร่อน  กลิมา  สต็อกน้ำแข็ง  คอร์ฟบอล  La canne  Pesäpallo  Roller hockey  Savate  Skijoring  Sled dog racing  Speed skiing  Water skiing  Winter pentathlon  |  |
| กีฬาที่ไม่เป็นทางการ |  Aeronautics  Alpinism  Angling  Art competitions  Ballooning  Boules  Cannon shooting  Cycle polo  Dueling pistol  eSports  Fire fighting  เกลิคฟุตบอล  Hurling  Kaatsen  Kite flying  Life saving  Longue paume  รถแข่ง  Motorcycle racing  Pigeon racing  วูซู  |  |
ดูเพิ่ม: กีฬาพาราลิมปิก
โรงเรียนปทุมวิไล

| โรงเรียนปทุมวิไล Pathumwilai School |
| --- | --- |

ที่ตั้ง

63/4 ถนนปทุมสัมพันธ์ ตำบลบางปรอก  อำเภอเมืองปทุมธานี จังหวัดปทุมธานี  12000
ข้อมูล
ชื่ออื่น: ป.ว./P.W.
ประเภท: โรงเรียนรัฐบาล
คำขวัญ: อภิตฺถเรถ  กลฺยาเณ พึงรีบกระทำความดีเถิด
สถาปนา: 6 กุมภาพันธ์ พ.ศ. 2453
หน่วยงานกำกับ: สำนักงานเขตพื้นที่การศึกษามัธยมศึกษา เขต 4 ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1001130101
ผู้อำนวยการ: นายสมศักดิ์ สุมน
ระดับปีที่จัดการศึกษา: มัธยมศึกษาปีที่ 1-6
สี:    สีเขียว-สีชมพู
เพลง: เพลงปทุมวิไล มาร์ชปทุมวิไล
เว็บไซต์: http://www.pw.ac.th
โรงเรียนปทุมวิไล เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษา เขต 4 (ปทุมธานี สระบุรี) (สังกัดเดิมคือสำนักงานเขตพื้นที่การศึกษาปทุมธานี เขต 1) ประเภทโรงเรียนมัธยมศึกษาขนาดใหญ่พิเศษ เปิดสอนในระดับชั้นมัธยมศึกษาตอนต้นและตอนปลายแบบสหศึกษา ตั้งอยู่เลขที่ 63/4 ถนนปทุมสัมพันธ์ ตำบลบางปรอก  อำเภอเมืองปทุมธานี จังหวัดปทุมธานี
ประวัติ

แต่เดิมโรงเรียนปทุมวิไล ตั้งอยู่ในบริเวณวัดสำแล ตำบลบ้านกระแชงมอญ อำเภอบางกะดี อยู่ทางด้านเหนือติดกับปากคลองส่งน้ำดิบการประปา (บริเวณโรงกรองน้ำดิบในปัจจุบัน) ปัจจุบันได้เปลี่ยนเป็นตำบลบ้านกระแชง อำเภอเมืองปทุมธานี
พ.ศ. 2441  ท่านพระครูอุตตฺโมรุวงศ์ธาดา (ศุข) เจ้าอาวาสวัดสำแล ได้ริเริ่มก่อตั้งโรงเรียนขึ้น และทำหน้าที่สอนพระ เณรและเด็ก ๆ ในบริเวณใกล้เคียง โดยใช้ศาลาการเปรียญของวัดเป็นที่สอน ชื่อว่า “โรงเรียนวัดสำแล”
ปี พ.ศ. 2455 ได้สร้างอาคารเรียนหลังแรกขึ้น เนื่องจากมีผู้ส่งบุตรหลานมาเรียนเป็นจำนวนมากขึ้น ที่เรียนเดิมไม่เพียงพอ และคับแคบเกินไป จึงได้นำเงินส่วนตัวและบอกบุญกับผู้มีจิตศรัทธา ร่วมกันบริจาคเงินสร้างอาคารเรียนขึ้นเป็นอาคารไม้สองชั้น หลังคามุงด้วยใบจาก โดยเปิดสอนในระดับชั้นประถมศึกษา
ปี พ.ศ. 2457 ได้เปิดสอนในระดับมัธยมศึกษาขึ้นระหว่างปี พ.ศ. 2463-2466 อาคารเรียนหลังแรกชำรุดทรุดโทรมมาก พระครูอุตตฺโมรุวงศ์ธาดา ได้บอกบุญกับผู้มีจิตศรัทธาบริจาคเงินสมทบกับงบประมาณของทางราชการ เพื่อสร้างอาคารเรียนหลังใหม่ เป็นอาคารไม้สองชั้น ทรงปั้นหยามีหน้ามุขตรงกลางยื่นออกมาด้านหน้า หลังคามุงด้วยกระเบื้อง จำนวน 7 ห้องเรียน และในปี พ.ศ. 2465 เจ้าพระยาธรรมศักดิ์มนตรี เสนาบดี กระทรวงธรรมการ มาเป็นประธานในพิธีเปิดอาคารเรียนและให้ชื่อโรงเรียนว่า “โรงเรียนปทุมวิลัย” มีนายจี้ รักบ้านเกิด เป็นครูใหญ่คนแรก ในช่วงเวลาดังกล่าว โรงเรียนได้ถูกเปลี่ยนชื่อหลายครั้ง เป็นโรงเรียนปทุมวิทยาลัย บ้าง โรงเรียนประทุมาวิลัยบ้าง
ปี พ.ศ. 2477 ท่านพระครูอุตตโมรุวงศ์ธาดา ได้พิจารณาเห็นว่า คำว่า “วิลัย” มีความหมายไม่เหมาะสม จึงได้เปลี่ยนจาก คำว่า “วิลัย” เป็น “วิไล” ซึ่งแปลว่า สวย งาม โรงเรียนจึงได้ใช้ชื่อ “ปทุมวิไล” ตั้งแต่นั้นมา ภายหลังสงครามโลกครั้งที่สอง รัฐบาลได้จัดระบบโรงเรียนให้เป็นแบบเดียวกันทั่วประเทศ กำหนดให้มีโรงเรียนประจำจังหวัดปทุมธานี “ปทุมวิไล” ขึ้น ใช้อักษรย่อ “ป.ธ.1” และต่อมาได้เปลี่ยนชื่อเป็น โรงเรียนปทุมธานี “ปทุมวิไล” และใช้อักษรย่อ “ป.ท.1” เป็นโรงเรียนประจำจังหวัดชายแห่งแรกของจังหวัดปทุมธานี
ปี พ.ศ. 2501 อาคารเรียนหลังเก่าชำรุดทรุดโทรมมาก นายบุลวิช สุวรรณประไพ อาจารย์ใหญ่ในขณะนั้นได้ประสานกับทางราชการ เพื่อจัดหางบประมาณในการก่อสร้างอาคารเรียนใหม่เป็นอาคารไม้ 2 หลัง แต่เนื่องจากพื้นที่เดิมคับแคบ ผู้ปกครองส่งบุตรหลานมาเข้าเรียนจำนวนเพิ่มขึ้น นักเรียนมีมากขึ้น อีกทั้งการคมนาคมไม่สะดวก ท่านจึงได้ร่วมกับชุมชนในการจัดหาที่ดินแห่งใหม่ในการก่อสร้างอาคารเรียน และได้ย้ายโรงเรียนจากวัดสำแลมาตั้งอยู่ในพื้นที่ตั้งปัจจุบันนี้ และได้กระทำพิธีเปิดอาคารเรียนอย่างเป็นทางการโดย หม่อมหลวงปิ่น มาลากุล รัฐมนตรีว่าการกระทรวงศึกษาธิการ เมื่อวันที่ 6 กุมภาพันธ์ 2503 และได้มีการเปลี่ยนชื่อโรงเรียนอีกครั้งหนึ่งเมื่อวันที่ 23 พฤศจิกายน 2503 เป็น “โรงเรียนปทุมวิไล” ใช้อักษรย่อว่า “ป.ว.” นับตั้งแต่นั้นเป็นต้นมา โรงเรียนจึงได้ถือเอาวันที่ 6 กุมภาพันธ์ ของทุกปี เป็นวันคล้ายวันสถาปนาโรงเรียนปทุมวิไล
โรงเรียนปทุมวิไลเป็นโรงเรียนประจำจังหวัดชาย มีนักเรียนหญิงเฉพาะระดับมัธยมศึกษาตอนปลายจนถึง ปีการศึกษา 2540 โรงเรียนได้รับอนุญาตให้รับนักเรียนหญิงเข้ามาเรียนในระดับมัธยมศึกษาตอนต้นด้วย โรงเรียนปทุมวิไลจึงเป็นโรงเรียนสหศึกษาทั้งระบบตั้งแต่นั้นเป็นต้นมา
รายนามผู้อำนวยการโรงเรียน

| ที่ | ชื่อ-สกุล | ตำแหน่ง | ปี |
| --- | --- | --- | --- |
| 1. | นายจี้ รักบ้านเกิด | ครูใหญ่ | พ.ศ. 2465 - 2466 |
| 2. | นายชิต ช่วงสุคนธ์ | ครูใหญ่ | พ.ศ. 2466 - 2470 |
| 3. | นายหลี ศุกรีเขตต์ | ครูใหญ่ | พ.ศ. 2470 - 2473 |
| 4. | ว่าที่อำมาตย์ตรีนพ จุลฤกษ์ | ครูใหญ่ | พ.ศ. 2473 - 2478 |
| 5. | นายเกษม นิโลดม | ครูใหญ่ | พ.ศ. 2478 - 2485 |
| 6. | นายยง จันเอม | ครูใหญ่ | พ.ศ. 2485 - 2493 |
| 7. | นายบุลวิช สุวรรณประไพ | อาจารย์ใหญ่ | พ.ศ. 2493 - 2515 |
| 8. | นายไพบูลย์ ฉิ่งทองคำ | อาจารย์ใหญ่ | พ.ศ. 2515 - 2517 |
| 9. | นายอิสระ เกิดทอง | อาจารย์ใหญ่ | พ.ศ. 2518 - 2520 |
| 10. | นายวรรณิศ วงษ์สง่า | ผู้อำนวยการ | พ.ศ. 2520 - 2522 |
| 11. | นายอานนท์ นันทปรีชา | ผู้อำนวยการ | พ.ศ. 2522 - 2526 |
| 12. | ว่าที่ร้อยตรีมานิตย์ ป้อมสุข | ผู้อำนวยการ | พ.ศ. 2526 - 2535 |
| 13. | นายเจริญ สุขเกษม | ผู้อำนวยการ | พ.ศ. 2535 - 2537 |
| 14. | นายวิวัฒน์ พวงมะลิต | ผอ. ระดับ 9 | พ.ศ. 2537 - 2539 |
| 15. | นายอุดม ปัญญา | ผอ. ระดับ 9 | พ.ศ. 2539 - 2541 |
| 16. | นายคณิต ภิรมย์ไกรภักดิ์ | ผอ. ระดับ 9 | พ.ศ. 2541 - 2545 |
| 17. | นายคำนึง นกแก้ว | ผู้อำนวยการ | พ.ศ. 2545 - 2546 |
| 18. | นายกิจจา ชูประเสริฐ | ผอ. วิทยฐานะเชี่ยวชาญ | พ.ศ. 2546 - 2553 |
| 19. | นายวีรพงษ์ คล้อยดี | ผอ. วิทยฐานะชำนาญการพิเศษ | พ.ศ. 2554 - 2560 |
| - | นายวิบูลย์ เปี่ยมอุดมสุข | รองผอ.รักษาการในตำแหน่ง ผู้อำนวยการ | พ.ศ. 2560 - 2561 |
| 20. | ดร.เอกพรต สมุทธานนท์ | ผอ. วิทยฐานะชำนาญการพิเศษ | พ.ศ. 2561 - 2567 |
| 21. | นายสมศักดิ์ สุมน | ผู้อำนวยการ | พ.ศ. 2567 - ปัจจุบัน |
เต้าซี่

| --- | --- |
ภาพมุมใกล้ของเต้าซี่
ชื่ออื่น: Fermented black soybeans, Chinese fermented black beans, salted black beans, salty black beans
แหล่งกำเนิด: จีน
ส่วนผสมหลัก: ถั่วเหลืองผิวดำดอง
 ตำราอาหาร: เต้าซี่ (豆豉)   สื่อ: เต้าซี่ (豆豉)
เต้าซี่ (จีน: 豆豉; พินอิน: dòuchǐ) หรือ เต่าสี่ (เพ็งอิม: dao7 si7) เป็นเครื่องปรุงชนิดหนึ่งที่ทำจากการหมักถั่วเหลืองชนิดผิวดำ โดยพบได้มากในอาหารจีน เต้าซี่เกิดจากการหมักถั่วเหลืองผิวดำกับราโคจิ (Aspergillus oryzae) และดองเกลือ โดยกระบวนการจะทำให้เปลือกนิ่มและแห้งลง โดยการหมักดองเกิดจาก
ประวัติ

เต้าซี่เป็นอาหารที่ทำจากถั่วเหลืองที่เก่าแก่ที่สุด โดยในปีพ.ศ. 379 (165 ปีก่อนคริสตกาล) เต้าซี่ถูกจัดเก็บในสุสานหม่าหวังตุยในมณฑลหูหนาน ในตอนกลาง-ใต้ของประเทศจีน สุสานดังกล่าวถูกปิดมาตั้งแต่ พ.ศ. 379 และถูกเปิดออกครั้งแรกในปี พ.ศ. 2515
การใช้

เต้าซี่ถูกใช้เป็นเครื่องปรุงเพื่อปรุงรสในจานอาหารประเภทปลาหรือผัดผัก และใช้เป็นส่วนประกอบสำคัญในหมาผัวโต้วฟู เต้าซี่ไม่เหมือนกับนัตโตหรือเต็มเปที่สามารถกินในปริมาณมากได้เนื่องจากเต้าซี่มีความเค็มกว่ามาก
การใช้ > การใช้ในประเทศอื่นๆ

เนื่องจากเต้าซี่เป็นเครื่องปรุงเก่าแก่ จึงพบการใช้ได้ในหลายประเทศในตะวันออกไกลและในกลุ่มสังคมชาวจีนโพ้นทะเล โดยเป็นที่รู้จักในชื่อต่างๆ กัน
ในญี่ปุ่น เต้าซี่เป็นที่รู้จักในชื่อ daitokuji natto, hamanatto, hamananatto, shiokara-natto และ tera-natto
ในเกาหลี มีซอสที่กระบวนการผลิตคล้ายกันเรียกว่า ชุนจัง ซึ่งเป็นส่วนประกอบสำคัญใน จาจังมย็อน โดยเครื่องปรุงดังกล่าวถูกนำเข้ามาโดยผู้ตั้งรกรากชาวจีนสู่อินชอนในต้นศตวรรษที่ 20
ในกัมพูชา เต้าซี่ถูกเรียกว่า seang และมักใช้เป็นส่วนหนึ่งในเครื่องปรุงรสที่ทำจากปลาชื่อ ปรอฮก
ในฟิลิปปินส์ เต้าซี่ถูกเรียกว่า tausi ในภาษาเซบัวโนและภาษาตากาล็อก
พระที่นั่งสาโรชรัตนประพาส

พระที่นั่งสาโรชรัตนประพาส เป็นพระที่นั่งภายในพระราชวังบวรสถานมงคลที่พระบาทสมเด็จพระจอมเกล้าเจ้าอยู่หัวโปรดให้สร้างขึ้น แต่เสด็จสวรรคตเสียก่อน กรมพระราชวังบวรวิไชยชาญสร้างต่อจนสำเร็จ ปัจจุบัน ได้รื้อลงแล้ว
ประวัติ

หลังจากที่พระบาทสมเด็จพระจอมเกล้าเจ้าอยู่หัว รัชกาลที่ 4 เสด็จประทับที่พระที่นั่งบวรบริวัติ แล้วพระองค์ไม่โปรดเนื่องจากพระที่นั่งหันหน้ารับแดดทำให้ร้อนมาก จึงโปรดเกล้าฯ ให้สร้างพระที่นั่งองค์ใหม่ต่อไปข้างเหนือชิดกับบริเวณกำแพงพระราชวัง โดยให้พระที่นั่งหันหน้ามาทางใต้ พระราชทานนามว่า "พระที่นั่งสาโรชรัตนประพาส" แต่พระบาทสมเด็จพระจอมเกล้าเจ้าอยู่หัวเสด็จสวรรคตเสียก่อนที่พระที่นั่งจะสร้างเสร็จ กรมพระราชวังบวรวิไชยชาญจึงทรงสร้างต่อจนแล้วเสร็จ และเสด็จมาประทับที่พระที่นั่งองค์นี้
พระที่นั่งสาโรชรัตนประพาสเป็นพระที่นั่ง 2 ชั้น ยาว 5 ห้อง มีลักษณะพระที่นั่งแบบฝรั่ง ชั้นบนมีห้องพระบรรทม 1 ห้อง และห้องที่ประทับ 1 ห้อง  กรมพระราชวังบวรวิไชยชาญได้สร้างศาลาโถงเครื่องไม้ต่อออกมาบริเวณด้านหน้าพระที่นั่ง เพื่อใช้เป็นที่ประทับสำราญพระอิริยาบถ พระที่นั่งแห่งนี้แบ่งแยกออกจากพระที่นั่งบวรบริวัติออกโดยมีกำแพงกั้น และจัดเป็นที่รโหฐาน
ปืนลม

ปืนลม (อังกฤษ: Air gun) เป็นหนึ่งในอาวุธปืน แต่ปืนลมนั้นเป็นปืนที่ไม่ใช้ดินปืนในการผลักดันลูกกระสุน แต่จะใช้แรงลมแทน ซึ่งปืนลมนั้นเป็นปืนที่สามารถใช้ในการแข่งขันหรืองานต่าง ๆ ตามแต่ผู้ใช้งานจะนำไปใช้โดยปืนลม ในปัจจุบันนี้ได้ทำเลียนแบบให้มีรูปทรงและขนาดที่เหมือนกับปืนจริงมาก
ประเภทของปืนลม

ซึ่งปืนลมนั้นสามารถแบ่งประเภทได้หลายชนิด เช่น
แบบใช้ลม เกิดจากสูบภายในตัวเองซึ่งนิยมใช้สปริงในการดีดลูกสูบ
แบบใช้แก๊ส เป็นแบบที่ใช้การอัดแก๊สเข้าไปในที่บรรจุแล้วใช้แก๊สในการผลักดันลูกกระสุน
แบบใช้ไฟฟ้า เป็นแบบที่ใช้มอเตอร์ในการขับเฟืองเพื่อไปดันลูกสูบในการอัดลมซึ่งปืนชนิดนี้จะยิงได้เร็วกว่าชนิดอื่นที่กล่าวมา โดยลูกกระสุนที่นิยมใช้จะมีขนาดประมาณ 6 มม. และขนาดชองน้ำหนักที่มีในตลาดมีตั้งแต่ 0.10 - 0.25 กรัม แล้วแต่ความแรงและความเหมาะสม ปืนแรงหรือไม่แรงนั้นแล้วแต่วัสดุที่นำมาผลิต และการดีไซน์ของปืนชนิดนั้น ๆ
แหล่งข้อมูลอื่น

Robert Beeman's History of Airguns เก็บถาวร 2013-01-02 ที่ archive.today
Modern Airgun and Air Rifle Technology, & Sport เก็บถาวร 2010-07-02 ที่ เวย์แบ็กแมชชีน
ประเทศมาลีในโอลิมปิกเยาวชนฤดูร้อน 2014

ประเทศมาลี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติมาลีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศมาลีไม่ได้รับเหรียญรางวัล
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  กรีฑา | 1 | 1 | 2 |
|  ว่ายน้ำ | 1 | 0 | 1 |
|  เทควันโด | 0 | 1 | 1 |
| รวม | 2 | 2 | 4 |
กรีฑา

บทความหลัก: กีฬากรีฑาในโอลิมปิกเยาวชนฤดูร้อน 2014
ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- |
| Sekou Traore | 100 m | 11.24 | 16 qB | 11.20 | 15 |
| นักกีฬา | รายการ | รอบคัดเลือก> ระยะทาง | รอบคัดเลือก> อันดับ | ชิงชนะเลิศ> ระยะทาง | ชิงชนะเลิศ> อันดับ |
| --- | --- | --- | --- | --- | --- |
| Kenifing Traore | Javelin throw | 42.89 | 16 qB | 41.88 | 16 |
ว่ายน้ำ

บทความหลัก: กีฬาว่ายน้ำในโอลิมปิกเยาวชนฤดูร้อน 2014
ผลการแข่งขันดังนี้ :
| นักกีฬา | รายการ | ฮีท> เวลา | ฮีท> อันดับ | รอบรองฯ> เวลา | รอบรองฯ> อันดับ | ชิงชนะเลิศ> เวลา | ชิงชนะเลิศ> อันดับ |
| --- | --- | --- | --- | --- | --- | --- | --- |
| Oumar Toure | 50 m freestyle | 24.61 | 30 | Did not advance | Did not advance | Did not advance | Did not advance |
| Oumar Toure | 50 m butterfly | 26.05 | 32 | Did not advance | Did not advance | Did not advance | Did not advance |
เทควันโด

บทความหลัก: กีฬาเทควันโดในโอลิมปิกเยาวชนฤดูร้อน 2014
ผลการแข่งขันดังนี้ :
| นักกีฬา | รายการ | รอบ 16 คน> Opposition Result | รอบก่อนรองฯ> Opposition Result | รอบรองฯ> Opposition Result | ชิงชนะเลิศ> Opposition Result | อันดับ |
| --- | --- | --- | --- | --- | --- | --- |
| Zeinab Doumbia | −55 kg |  G Mwaka (COD) L DSQ | Did not advance | Did not advance | Did not advance | 9 |
ดูเพิ่ม

ประเทศมาลีในโอลิมปิก
รายชื่อผู้เชิญธงชาติมาลีในโอลิมปิกเยาวชน
รายชื่อนักกีฬามาลีที่ได้รับเหรียญรางวัลโอลิมปิกเยาวชน